تنهيدة ورا تنهيدة من طرفو حتا هو..تالف ودايخ من كل الاتجاهات وعقلو كايزنزن ليه، شكون تكون هاد عائشة اللي بانت فحياتو يوماين وقربلات ليها الساس والراس..كان زهواني مرة مع هادي ومرة هاديك..ضاحك ناشط ضارب الدنيا بتسميطة حتا ضارت وضار هو للزهو والنشاط..لكن ديما كانت فقلبو تغرة خاوية.. كرسي ملكي وسط شرايين قلبو، كان كايشوف ويجرب ويتسنا هادي اللي بصح تستاهلو..تستاهل أنها تتربع وتگلس عليه ملكة..نهار لقاها وقال شديتك..طارت من بين ايديه بابشع طريقة